**ИНИЦИАТИВИ НА ДОБРОВОЛЦИТЕ НА БМЧК ПО ПОВОД 1 ДЕКЕМВРИ 2019 Г.**

**Пловдив**

Доброволците на БМЧК-Пловдив ще реализират няколко събития:

- Ще проведат лекции по темата в СУ "Симон Боливар", СУ за УУС "Стоян Белинов" и ФЕГ в Пловдив.

 - В Спортно училище "Васил Левски" и в ЕГ "Иван Вазов" ще бъде закачена червена голяма лентичка от плат на входа на училищата и ще раздават информационни материали и червени лентички на учениците в голямото междучасие.

- Инициативи ще има и в Асеновград, Първомай и Стамболийски.

- На 30.11. събитието ще бъде в Мол Пловдив Плаза в интервала 16-18 часа. Там те ще задават въпроси на посетителите и ще се подаряват презервативи и писмо с послание.

- На 01.12. в заведение "Cu29" в Квартал "Капана", младежите ще направят образователни забавни игри – кръстословици и викторини, а участниците ще получат подарък - значка на БМЧК - Пловдив. В края на събитието младежите ще изпълнят традиционната си снимка  под формата на червена лентичка, държейки свещи. Доброволците на БМЧК ще приготвят ръчно изработени пликове с послания.

Локалното мото, което младежите избраха за своите материали е "Любовта обича безопасността".

**Стара Загора**

Доброволците от БМЧК-Стара Загора са планирали информационна кампания по превенция на СПИН, като ще разпространяват брошури, презервативи и червени лентички. С тях ще бъдат и представители от РЗИ  (с подвижна лаборатория, в която желаещи ще могат да се изследват за ХИВ). Информационния щанд на доброволците от БМЧК - Стара Загора ще бъде на  01.11. в парк "Алана" от 15 до 16 ч.

На 29.11. доброволците от БМЧК-Раднево ще раздават презервативи и информационни материали в  СУ “Гео Милев”. БМЧК-Чирпан ще имат училищно информационно мероприятие.

**Пазарджик**

Младежите от БМЧК-Пазарджик ще отбележат 1-ви декември в петък (29 ноември).

Младежите традиционно ще раздават на своите съграждани картички в типичния за деня червен цвят, собственоръчно изработени от тях с послание „Общностите носят промяна“, към картички ще има прикрепен презерватив.

Ще украсят шатрата си в централна градска част с букети от червени балони, където ще посрещат минаващите хора и ще проведат анкета доколко са запознати младите хора с „Изследване, лечение и превенция на ХИВ“. Ще бъде изнесена презентация "ХИВ/СПИН и сексуално рисково поведение" с демонстрация за правилно използване на презервативи.

Целта на инициативата е освен да се предизвика популярност по темата с материалите, които ще бъдат раздадени, а също и да се обхванат повече млади хора с цел обучение и превенция.

**Плевен**

На 25.11. от 17 ч. БМЧК-Плевен ще организира кампания в центъра на Плевен с раздаване на здравно-образователни материали и презервативи.

На 01.12. от 18 ч. пред ДКТ „Иван Радоев” ще тръгне шествие със свещи на доброволците от БМЧК, с което те ще покажат съпричастност към заразените с ХИВ.

Доброволците ще изработят информационни материали, в които ще се съдържа най-основната информация, касаеща проблематиката, и които ще се поставят в училищата. В седмицата 25.11.-29.11. ще се организират 5 лекции на тема „Превенция на ХИВ/СПИН и сексуално рисково поведение” на ученици от 10 клас. В периода от 22.11. до 29.11. обучени доброволци на БМЧК-Плевен ще провеждат кратки модули на тема „ПРЕВЕНЦИЯ НА ХИВ/СПИН” със своите връстници от училищата в Плевен.

Ще се организира и информационна АНТИСПИН кампания сред ромската общност в с. Буковлък, на която ще има раздаване на презервативи.

От 22.11. до 1.12. всеки ден ще се публикуват материали по темата ХИВ/СПИН на официалната страница на БМЧК-Плевен във фейсбук и инстаграм.

**Ямбол**

Доброволците на БМЧК ще организират на 1 декември т.г. в центъра на града информационна кампания с разпространение на информационни материали и презервативи по темата „СПИН и болести предавани по полов път“.Ще има демонстрацияскутия „Love box“ за правилно да поставяне на презерватив и раздаване на червени лентички.

Превенцията ни рисковото сексуално поведения ще бъде отбелязана и с лекции в училищата по график през месец декември. Общинските клубове на БМЧК в Болярово, Елхово, Стралджа и Тунджа ще проведат АНТИСПИН кампанията в училищата с мероприятия със състезателен характер – въпроси и отговори.Доброволците ще изработят на информационни табла за превенция на ХИВ/СПИН за училищата в областта.

**Велико Търново**

На 2 декември доброволците ще проведат информационна кампания, като влизат в час на класния ръководител в три училища в града и ще информират учениците за методите и начините за предпазване от СПИН. На входа на училищата, ще застанат екипи и ще раздават информационни материали, свързани с темата.

От 14 ч., в близост до централния вход и в парк „Марно поле”, доброволци от клуб „Живей” към РЗИ-В. Търново, БМЧК, Център „Амалипе” и Градски ученически парламент ще раздават презервативи, балони и здравно-образователни материали.

От 13 ч. до 15 ч. – в близост до централния вход на парк „Марно поле”, ще бъде позициониран мобилен кабинет „КАБКИС” за изследване на ХИВ/СПИН. Доброволците от БМЧК ще приканват младите хора безплатно и анонимно да се изследват за ХИВ.

В 18 ч. пред Съдебната палата ще стартира шествие, което ще премине по бул. „Васил Левски” и ще завърши пред паметника на „Майка България“, където участниците в шествието ще оформят със свещи червена панделка, международен символ на съпричастност с хората, живеещи с ХИВ.

**Разград**

Световният ден ще бъде отбелязан в областта с информационна кампания от доброволците на клубовете на БМЧК в Цар Калоян, Самуил и Лозница с раздаване на информационни брошури и презервативи. Доброволци на БМЧК в гр. Завет ще презентират пред ученици темата и ще раздават здравни промоционални материали в училищата. Презентации в час на класа по превенция на ХИВ/СПИН ще в периода 02-05.12. ще има и в Кубрат. Кампания за превенция на рисково сексуално поведение ще се проведе в периода 29.11.-04.12. и в ППМГ и ПГПЧЕ в Разград.

**Перник**

Във връзка с отбелязването на 1-ви декември, доброволците на БМЧК - Перник ще проведат информационни кампании по темата в училищата: Природо-математическа гимназия "Христо Смирненски" на 28.11. в 11:30 ч., ГПЧЕ "Симеон Радев" на 29.11. в 12 ч. и СУРИЧЕ "Д-р Петър Берон" на 29.11. в 11 ч.

**Сливен**

Доброволците от БМЧК в Сливен ще отбележат 1-ви декември с информационна кампания по клубовете си в училищата. Ще изработят информационни табла по темата и ще раздават на съучениците си здравни брошури и презервативи, акцентирайки на тазгодишното мото "Общностите носят промяната".

**Търговище**

Доброволци на БМЧК ще направят презентации по превенция на ХИВ/СПИН и сексуално преносими инфекции в различни класове от горен курс на ПГИИ "Джон Атанасов" и Второ СУ "Проф. Никола Маринов".

В град Антоново младите хора от БМЧК са изработили информационно табло по темата и ще направят презентации пред ученици в СУ "Св.Св. Кирил и Методий". Планира ли са и информационна акция с раздаване на презервативи в града.

**София област**

На 28 и 29.11. клубовете БМЧК „Здраве” и БМЧК „Здравец” в град Пирдоп ще направят лекция сред учениците от гимназиален курс в училищата на тема: „Полово предавани инфекции”, с акцент върху вируса на СПИН, както и ще бъдат раздадени информационни материали.

На 29.11. клубовете на БМЧК в Годеч организират представяне на презентация за вируса на СПИН сред жителите на града, специално направена по повод Световния ден за СПИН. След това ще бъдат раздадени информационни материали.

На 27, 28, 29.11. и 2.12. информационни кампании, раздаване на здравни образователни материали и презервативи ще има и сред учениците от горните класове в училищата на Костинброд, Своге, Етрополе, Сливница и  Божурище.

**Видин**

Доброволците от БМЧК-Видин ще направят акции с раздаване на здравно-образователни материали сред ученици от горните курсове в училищата в града на 28 и 29.11. и втора акция в централната част на града от 11 ч. на 29.11.2019г.

**Кюстендил**

Обучен на национално ниво доброволец на БМЧК-Кюстендил, ще проведе на 27.11. онлайн обучение за доброволци от областта на тема „Превенция на ХИВ/СПИН“.

На 29.11. ще се проведе дискусия по темата с ученици от ПМГ „Проф. Ем. Иванов“ в актовата зала и демонстрация за правилно поставяне и използване на презерватив.

На 1 декември от 10 ч. ще се проведе информационна кампания по темата в центъра на гр. Дупница, ще има постери с митове и реалност, свързани с ХИВ/СПИН, с правилно използване на презервитиви и за тест за ХИВ, както и допълнителни разяснения от доброволци на БМЧК. Подобна информационна кампания с демонстрация за правилно използване на предпазни средства ще се проведе от доброволци в центъра на Кюстендил (1.12. в 15 ч.).

Доброволците ще реализират и информационни акции по темата в гимназиите в Кюстендил на 2.12. в учебните часове и през междучасията. Ще бъде предоставен и филма „Ти гониш“ по училищата и пускане на видеостените (по преценка на училищните ръководства).

**Бургас**

На територията на Община Бургас на 29.11. през целия ден ще се проведе АНТИСПИН кампания по училищата – доброволци на БМЧК от клубовете в Английска гимназия и Немска гимназия, както и в други три големи гимназии – ГРЕ, ПМГ и Търговска гимназия, ще проведат информационна кампания сред своите съученици с цел запознаване на младите хора с рисковете и популяризиране на употребата на предпазни средства. Предварително са изработени червени лентички, които доброволците да закачат на своите съученици в знак на съпричастност. Ще се раздават и презервативи и информационни брошури за ХИВ/СПИН и полово-предаваните болести.

АНТИСПИН кампанията ще се проведе и на територията на общините Карнобат, Айтос, Царево, Сунгурларе и Несебър – организатори по места са клубните кооординатори на БМЧК, а метериали ще им бъдат предоставени от БЧК-Бургас. По традиция клубовете в по-малките населени места палят огнената панделка от свещи в знак на съпричастност към засегнатите от вируса и за привличане на вниманието на своите връстници към проблема.

**София**

Проявите, с които Столичната организация на БЧК ще отбележи Световния ден за борба с ХИВ/СПИН, са както следва:

В Териториалните центрове ще се организират презентации и информационни кампании в учебните заведения: 35 СУ "Д. Войников", ДРИТА, 51 СУ  "Ел. Багряна", 91 НЕГ, 170 СУ "В. Левски " - гр. Нови Искър, Първа частна математическа гимназия, 203 ПЕГ "Св. Методий", Медицински колеж "Й. Филаретова".

На 1 декември в 16 ч. на Моста на влюбените при НДК  доброволци от клубовете на БМЧК в СМГ, Частна гимназия по образователни технологии, 31 СУЧЕМ, Първа английска гимназия, Професионална гимназия по транспорт "Макгахан"  ще раздават информационни материали, лентички и ще анкетират гражданите по въпроси, свързани с темата. В 17 ч. в Студентски дом - София доброволци на БМЧК ще направят презентация за ХИВ/СПИН пред  български и чуждестранни студенти.

В подлеза при метростанция "Сердика" от 16 до 17.00 ч. доброволци ще раздават информационни здравни материали и ще приканват гражданите да участват в занимателни образователни игри, свързани с темата.

В 17 ч. от пл. "Св. Неделя" ще тръгне шествие на доброволци на организацията, които ще минат по бул."Витоша" до Моста на влюбените, където ще направят с плат и запалени свещи традиционната червена панделка. Доброволците на БМЧК канят гражданите и гостите на Столицата да се присъединят към инициативата.

**Кърджали**

Общо 8 клуба на доброволци на БМЧК ще се включат в отбелязването на 1 декември. Планира се кампания с раздаване на информационни материали, презервативи и червени лентички. Материалите ще бъдат разпространявани основно в училищата, кафенета и по улиците на града. Ето и информация за инициативите на доброволците по клубове:

* клуб на БМЧК "Славни и забавни" - Кърджали на 2.12. са планирали кръгла маса с викторина по темата;
* клуб "Сподели усмивка" - Кърджали на 2.12. ще раздават информационни материали, презервативи и червени лентички в училище;
* клуб "Добро сърце" - Крумовград на 2.12. ще организират беседа с презентация за ХИВ/СПИН в социална услуга (ЦНСТДМ – Крумовград);
* клуб "Щастливи с нас" - Черноочене на 30.11. ще раздават информационни материали, презервативи и червени лентички в училище
* клуб "От сърце" - Ардино ще изработят картички и ще раздават презервативи сред младежи и граждани;
* клуб "Без нас не може" - Кърджали на 30.11. ще раздават информационни материали, презервативи и червени лентички в училище;
* клуб "Помощ за щастие" - Бенковски   на 2.12. ще раздават информационни материали, презервативи и червени лентички в училище;
* клуб "Надежда" - Момчилград - на 2.12. ще раздават на информационни материали, презервативи и червени лентички сред младежи и граждани.

**Русе**

Тази година кампанията ще се състои на 1.12. от 10,30 ч. в МОЛ Русе и ще бъде съвместна инициатива на РЗИ, БМЧК и сдружение "Център Динамика". Доброволци на двете неправителствени организации ще информират гражданите по темата, ще раздават здравни материали и презервативи, както и ще ги приканват да се изследват в обособения за целта кът за изнесен кабинет за анонимно безплатно консултиране и изследване за ХИВ (КАБКИС).

**Силистра**

 Дороволците на БМЧК ще реализират информационна кампания сред гражданите с раздаване на здравно-образователни материали и презервативи – на 1.12. в Силистра, а на 2.12. в Дулово и Тутракан.

**Хасково**

Доброволците на клубовете на БМЧК в Хасково, Димитровград, Харманли и Ивайловград ще организират информационни кампании в гимназиите в съответните градове. В Димитровград на 29.11., а другите клубове на 02.12., ще раздават презервативи и малки брошури по темата, подготвени за целта.

**Монтана**

Съвместна кампания организират БМЧК и РЗИ-Монтана под мотото „Общностите носят промяната”, която включва:

* В периода 22-30.11., в рамките на Европейската седмица за изследване за ХИВ и хепатит под мотото „Изследване. Лечение. Превенция” с информационни междучасия с участието на доброволци от БМЧК и експерти от РЗИ в учебните заведения: ПГСАГ, ПМПГ, Първо ОУ-Монтана.
* На 1.12. от 12 до 14 ч. информационна акция чрез подвижни екипи от доброволци на БМЧК, разпространяващи превенционни материали в централната част на Монтана и Лом.
* От 22.11. до 13.12. ще бъдат проведени обучения за ученици на тема „Какво знаем и какво НЕ знаем за ХИВ/СПИН” в Монтана, Лом, Вършец, Берковица.

**Шумен**

Доброволците на БМЧК ще инициират кампания под мотото „Общностите правят промяната“. Те ще обикалят централната част на града в периода 26.11.-1.12. с информационни табла с АНТИСПИН послания и ще популяризират пряко идеите на кампанията, както и ще разговарят с граждани по отношение на риска от заразяване с ХИВ.

Младежите от клуб „Връстници обучават връстници ” при БЧК-Шумен ще реализират в учебни заведения през месеците ноември и декември т.г. обучения по подхода „връстници обучават връстници“ на тема „Рисково сексуално поведение сред подрастващите“.

**Габрово**

В рамките на кампанията тази година на 30.11. ще бъде организирано обучение "Превенция на ХИВ/СПИН и сексуално предавани болести" за доброволци на БМЧК.

На 1.12. от 10 ч. в МALL Габрово ще бъде реализирана информационна кампания по темата с игри и викторина, както и с раздаване на здравно-образователни материали и презервативи.

**Благоевград**

Доброволците на БМЧК планират провеждане на акция на 01.12. от 12 ч. на центъра на града, където доброволците ще раздават листовки, презервативи и ръчно направени червени лентички, в знак на съпричастност.

На 02.12. младежите ще проведат кампания за ХИВ/СПИН на студенти, учащи в Американския университет. Тя ще включва презентация, прожекция на филма „Ти гониш“, игри с награди и анкети за обратна връзка.

На 02.12. се планират АНТИСПИН акции, организирани от клубовете на БМЧК в общини област Благоевград. Ще се раздават листовки, презервативи и червени лентички в центъра на всяко населено място, където има клуб на БМЧК. На същата дата лекции и дискусии за превенция на СПИН и сексуално предавани инфекции ще има в различни училища в област Благоевград (в общините Белица, Кресна, Гоце Делчев, Петрич, Разлог, Хаджидимово).

**Добрич**

Традиционно в средните училища в град Генерал Тошево доброволците от клуба на БМЧК ще раздават информационни материали с кондоми и презентират темата сред учениците от 9-12 клас (планирано е за 29.11.).

В средните училища в град Тервел доброволците от местните клубове на БМЧК ще се включат в лекцията на представител на РЗИ във връзка със заболяването, начини за предпазване и др.

На 28 и 29 ноември в 9-тите класове на частна профилирана гимназия „Райко Цончев“ ще се проведе лекция по първа долекарска помощ, като се обърне внимание на предстоящия Световен ден за борба с ХИВ/СПИН и се информират младежите за начините за предпазване, както и демонстрация и съвети за правилното използване на предпазни средства.

На 29.12. в МЦ Добрич ще се прожектира филма „Бохемска рапсодия“ и ще се проведе информационна кампания, в която с раздаването на червени лентички ще се включат и доброволците от БМЧК.

На 1.12., в централната част на Добрич, доброволци ще раздават презервативи и ще информират съгражданите си с послание за отговорно сексуално поведение. По желание от тяхна страна ще се снимат с доброволците в рамка, изработена от самите тях.

На 2.12. доброволците ще представят мултимедийна презентация пред ученици от ОУ “Стефан Караджа“ в Добрич на тема „Превенция на сексуално-рисковите заболявания“, както и ще раздават здравно-образователни материали с презерватив.

Планирано е и раздаване на здравни информационни материали и презервативи от доброволци на БМЧК по време на беседа „Рисковете при случайни и необезопасени сексуални контакти“ и дискусия на тема „Превенция на ХИВ/СПИН“ в СУ “Асен Златаров“ в град Шабла.

**Смолян**

Кампанията ще се проведе на 29.11. и на 02.12. от доброволци от клубовете на БМЧК в с. Баните, с. Широка лъка, гр. Мадан, гр. Неделино, гр. Смолян, гр. Златоград. Традиционно, както всяка година, събитията се реализират на територията на учебните заведения, в които са клубовете. Ще бъдат разпространявани здравни материали и презервативи, изготвени се информационни табла и ще се правят дискусии по темата.

**Варна**

Доброволците на БМЧК - Варна и на Дирекция "Превенции" към Община Варна по традиция ще проведат заедно разнообразни инициативи, информационна кампания и безплатно и анонимно изследване за ХИВ и хепатит С в мобилен медицински кабинет. На 01.12. в [Delta Planet Varna](https://www.facebook.com/DeltaPlanetVarna/) от 15 до 17.30 ч. доброволците ще очакват посетителите, ще ги приканват да се забавляват с образователни игри, ще зарадват с подаръци участниците, като едновременно с това ще ги провокират да научат важна информация по темата.

**Ловеч**

Доброволците на БМЧК ще участват в „Седмица на отворени врати“ на РЗИ-Ловеч, която включва превантивни дейности в учебни заведения, както следва:

* 26.11. - изнесен кабинет за изследвания за ХИВ и консултации по темата в ППМГ-Ловеч и раздаване на презервативи.
* 28.11. - изнесен кабинет за изследвания и консултации в ПГВМ-Ловеч и раздаване на презервативи.
* 29.11. - изнесен кабинет за изследвания и консултации в ПГМЕТ-Ловеч и раздаване на презервативи.
* 02.12. - изнесен кабинет за изследвания и консултации в ПГИТУ-Ловеч и раздаване на презервативи.
* 03.12. - изнесен кабинет за изследвания и консултации в СУ"Тодор Кирков"-Ловеч и раздаване на презервативи.

Ще бъдат включени различни аспекти на превенция на ХИВ,хепатит В и С и ще се раздават информационни флаери.

**Враца**

Кампанията на БМЧК ще се реализира в различните клубове във Враца, Козлодуй и Мездра. На 1.12. от 10 до 12 ч. доброволците ще раздават червени лентички, здравни брошури и презервативи в центровете на тези градове (в кафенета и популярни места за срещи на млади хора). На 2.12. в СУ „Христо Ботев“ – Враца също ще бъде реализирана информационна кампания по темата.